《无事到郡游三日二首 其一》
清代·郑珍

入城耻人见，入店愁主恼。朝饭熟未兴，夜灯续还绕。

默默但游寝，与语殊不了。客似无一识，来者尽头掉。

劝客衣而冠，何家不堪造。渠门多贵人，无我未为少。

我亦未用彼，敬谢不相嬲。

作者简介：（1806—1864）贵州遵义人，字子尹，号柴翁。道光十七年举人，选荔波县训导。咸丰间告归。同治初补江苏知县，未行而卒。学宗许郑，精通文字音韵之学，熟悉古代宫室冠服制度。有《礼仪私笺》、《轮舆私笺》、《说文新附考》、《巢经巢经说》、《巢经巢集》等。